བྷན་ཙི་རླངས་འཁོར་ཁེ་ལས་ཁང་གིས་རྒྱ་ནག་གཞུང་དམངས་གཉིས་ལ་ཡིག་ཐོག་ནས་ཡང་དང་བསྐྱར་དུ་དགོངས་དག་ཞུས་པ་དེ་དོན་རྐྱེན་རང་ག་བ་ཞིག་མིན།བདུན་ཕྲག་ཁ་ཤས་ཀྱི་སྔོན་དུ་ཨ་རིའི་གསོལ་མགྲོན་ཁང་མཱ་རིའོ་ཊིདང་སི་པན་གྱི་གྱོན་ཆས་བཟོ་ལས་ཁང་ཛཱ་རཱགཉིས་ཀྱིས་ལས་ཁུངས་དེ་གཉིས་ཀྱི་གཞུང་འབྲེལ་དྲྭ་རྒྱའི་རྒྱལ་ཁབ་དང་ཡུལ་གྲུ་གདམ་སའི་རེའི་མིག་ཏུ་ཐེ་ཝན་དང་བོད།ཧོང་ཀོང་།ཨོ་མིན་སོགས་རྒྱལ་ཁབ་དང་ཡུལ་གྲུའི་ཁོངས་སུ་བཅུགས་པར་རྒྱ་ནག་གཞུང་དམངས་གཉི་ཀས་རྒྱ་ནག་གི་ས་ཁོངས་བདག་དབང་ལ་བརྩི་བཀུར་མ་བྱས་ལུགས་ལ་བསྙད་ནས་སྐྱོན་བརྗོད་རབ་དང་རིམ་པ་བྱས་སྟབས།གོང་ཞུས་སྡེ་ཚན་དེ་གཉི་ཀས་དགོངས་དག་མི་ཞུ་རང་ཞུ་ཆགས་ནས་དགོངས་དག་ཐེངས་མང་ཞུས་པ་རེད།